《怀石楼》
宋代·古成之

相思天一边，知在石楼间。
高卧客稀到，数峰人共閒。
仙方新更试，易疏旧曾删。
好探鳌头信，时应有鹤还。

作者简介：宋惠州河源人，徙居增城。字并奭。太宗端拱二年进士。召试馆职，除校书郎。张泳帅蜀，辟知魏城。运米以济饥民，发药以疗疾疫，立乡校，课农桑，俗为之变。真宗咸平中辟知绵竹，卒于官。